OU-KK-OO-2022/011823-002

**Zápisnica č. 2/2022**

**z rokovania Riadiaceho výboru najmenej rozvinutého okresu Kežmarok**

**dňa 4. augusta 2022 o 11.30 hod.**

**Miesto konania:** Okresný úrad Kežmarok - v kancelárii prednostu okresného úradu

**Prítomní:**

**prezenčne** členovia riadiaceho výboru najmenej rozvinutého okresu Kežmarok

 (príloha č. 1)

 **on - line** Ing. Dominika Semanová - generálna riaditeľka sekcie regionálneho rozvoja

**Program:**

1. Otvorenie
2. Schválenie programu
3. Prerokovanie návrhu výzvy č. 1/OÚ-KK/2022 na predkladanie žiadosti o poskytnutie regionálneho príspevku
4. Uznesenie
5. Záver

**K bodu 1:**

 Rokovanie riadiaceho výboru okresu Kežmarok otvoril prednosta OÚ Kežmarok Ing. Vladimír Škára, ktorý je zároveň predsedom riadiaceho výboru privítaním generálnej riaditeľky sekcie regionálneho rozvoja Ing. Dominiky Semanovej a členov riadiaceho výboru. Konštatoval, že je prítomných päť členov riadiaceho výboru, čo je nadpolovičná väčšina a výbor je uznášaniaschopný.

**K bodu 2:**

 Predseda riadiaceho výboru oboznámil prítomných s navrhovaným programom rokovania a navrhol hlasovať o schválení programu rokovania.

**Výsledky hlasovania k bodu č. 2**

|  |  |
| --- | --- |
| **Meno člena riadiaceho výboru**  | **Hlasovanie**  |
| **prof. Ing. Dušan Velič, DrSc.** | neprítomný |
| **Ing. Vladimír Škára** | schvaľujem |
| **Ing. Miroslav Perignáth** | schvaľujem |
| **Mgr. Jaroslav Maitner** | schvaľujem |
| **Ing. Ján Kurňava** | schvaľujem |
| **Ing. Matúš Polák** | schvaľujem |
| **Bc. Ladislav Oravec** | neprítomný |

prítomní: 5

neprítomní: 2

schvaľujem: 5

neschvaľujem: 0

**Riadiaci výbor schválil navrhovaný program rokovania výboru**.

**K bodu 3:**

 Predseda riadiaceho výboru oboznámil členov riadiaceho výboru s návrhom výzvy č. 1/OÚ-KK/2022 na predkladanie žiadosti o poskytnutie regionálneho príspevku aj s návodom na správne predkladanie žiadosti o regionálny príspevok na základe výzvy Okresného úradu Kežmarok. Zároveň uviedol, že je potrebné určiť aj maximálnu výšku regionálneho príspevku a termín zverejnenia výzvy. Oboznámil prítomných s výškou finančných prostriedkov na výzvu a to 1 617 574,00 €. V rámci podania si žiadosti o regionálny príspevok čo najširší okruh žiadateľov odporučil členom výboru uviesť do výzvy obidve aktivity uvedené v pláne rozvoja ako aj všetky opatrenia plánu rozvoja.

**-p. Semanová** upozornilana skutočnosť, že v bode č. 7 vo výzve je potrebné upraviť oprávnené obdobie vzniku nákladov od schválenia Plánu rozvoja najmenej rozvinutého okresu Kežmarok a to od 27. 07. 2022.

-**p. Polák** navrhol členom riadiaceho výboru  zorganizovať stretnutie subjektov územnej spolupráce a aktérov poskytovania regionálneho príspevku v rámci transparentnosti procesu, kde by sa prítomní oboznámili podrobnejšie s Plánom rozvoja NRO Kežmarok, ako aj s vyhlásenou výzvou na predkladanie žiadosti o poskytnutie regionálneho príspevku, so žiadosťou o poskytnutie regionálneho príspevku a ostatnými náležitosťami potrebnými k podaniu a hodnoteniu žiadosti. Zároveň uviedol, že by bolo vhodné osloviť primátora Kežmarku v rámci spolupráce na rozvoji mesta a okresu o možnostiach poskytnutia priestorov Mestského kultúrneho strediska na uvedené stretnutie. V rámci doplnenia výzvy navrhol maximálnu výšku regionálneho príspevku 200 000 €, pretože finančné príspevky vyčlenené na výzvu sú dosť vysoké, s čím súhlasili všetci členia výboru.

-**p. Perignáth** navrhol do návodu na správne predkladanie žiadosti pri postupe v rámci hodnotiaceho hárku a kontrolného listu uviesť, že uvedené prílohy sú pre žiadateľov orientačné a tieto prílohy žiadatelia nevyplňujú. Termín zverejnenia výzvy navrhol od **08. 08. 2022** od **09. 09. 2022.** Ostatní členovia s uvedenými návrhmi súhlasili.

 Predseda riadiaceho výboru vyzval prítomných členov výboru k hlasovaniu o návrhu výzvy č. 1/OÚ-KK/2022 na predkladanie žiadosti o poskytnutie regionálneho príspevku

**Výsledky hlasovania k bodu č. 3**

|  |  |
| --- | --- |
| **Meno člena riadiaceho výboru**  | **Hlasovanie**  |
| **Prof. Ing. Dušan Velič, DrSc.** | neprítomný |
| **Ing. Vladimír Škára** | schvaľujem |
| **Ing. Miroslav Perignáth** | schvaľujem |
| **Mgr. Jaroslav Maitner** | schvaľujem |
| **Ing. Ján Kurňava** | schvaľujem |
| **Ing. Matúš Polák** | schvaľujem |
| **Bc. Ladislav Oravec** | neprítomný |

**Výsledky hlasovania k bodu č. 3**

prítomní: 5

neprítomní: 2

schvaľujem: 5

neschvaľujem: 0

**Riadiaci výbor schválil návrh výzvy č. 1/OÚ-KK/2022**

Predseda riadiaceho výboru navrhol, aby výbor prijal nasledovné uznesenia:

**Uznesenie č. 3/2022/RV-KK**

 Riadiaci výbor okresu Kežmarok schvaľuje predložený návrh výzvy č. 1/OÚ-KK/2022 na predkladanie žiadosti o poskytnutie regionálneho príspevku ako aj s návodom na správne predkladanie žiadosti o regionálny príspevok a predkladá ju po prerokovaní riadiacim výborom na zverejnenie na webovom sídle Ministerstvu investícií, regionálneho rozvoja a informatizácie SR, ako aj na webovom sídle a úradnej tabuli Okresného úradu Kežmarok.

**K bodu 6:**

 Predseda riadiaceho výboru ukončil rokovania výboru o 13.15 hod.poďakovaním za účasť na rokovaní a prianím dobrého zdravia s dobrými pracovnými úspechmi.

**Stanovisko predsedu riadiaceho výboru k zneniu zápisnice:**

Predseda Riadiaceho výboru najmenej rozvinutého okresu Kežmarok Ing. Vladimír Škára schvaľuje znenie zápisnice.

Kežmarok 04. 08. 2022

Spracoval sekretariát riadiaceho výboru: Mgr. Veronika Gromanová .........................

 Mgr. Dominika Scholtz .........................

 Ing. Vladimír Škára

 prednosta Okresného úradu Kežmarok

 predseda Riadiaceho výboru NRO Kežmarok

Prílohy

1. Prezenčná listina
2. Plán rozvoja
3. Výzva, hodnotiaci hárok, návod na predkladanie žiadosti a kontrolný list